***S.C. WOOD & FISH S.R.L. Vânători Neamț***

***str. Ștefan cel Mare, nr.14, Sat Vânatori Neamț, com. Vânători Neamț, județul Neamţ***

***Nr J27/435/2015***

***Cod de inregistrare fiscala: RO 34768977***

***Telefon: 0761619546***

**CĂTRE,**

**AGENȚA PENTRU PROTECȚA MEDIULUI NEAMȚ**

**Vă transmitem prin prezenta *propunerile privind aspectele relevante pentru protecția mediului care trebuie dezvoltate în raportul privind impactul asupra mediului și studiu de evaluare adecvată, în funcție de natura, dimensiunea și localizarea* proiectului EXTINDERE IAZ AGREMENT CU VALORIFICAREA MATERIALULUI EXCAVAT propus a fi amplasat în Comuna Drăgănești, Județul Neamț, titular S.C. WOOD & FISH S.R.L. Vânători Neamț.**

**Raportul privind impactul asupra mediului va analiza şi descrie în detaliu următoarele aspecte, pentru fiecare etapă de realizare:**

1. Modul de încadrare al proiectului în planul de amenajare a teritoriului: suprafeţe, folosinţa actuală şi planificată a terenului aferent proiectului, folosinţa actuală a terenurilor învecinate, distanţele faţă de zonele locuite, relaţia proiectului cu alte proiecte/activităţi existente, sau propuse în zonă; alte activităţi sau proiecte care pot apărea ca urmare a implementării proiectului propus; identificarea arealelor posibil afectate de proiect având în vedere folosinţa actuală a terenului; rute noi dacă este cazul (căi noi de acces sau schimbări ale celor existente), s.a.;
2. Descrierea proiectului: date referitoare la amplasament, mărimea proiectului, etc.;estimarea pe tipuri şi cantităţi a deşeurilor rezultate din realizarea proiectului şi a emisiilor rezultate (poluare în apă, aer şi sol, zgomot şi vibraţii etc.);
3. Prezentarea impactului proiectului asupra factorilor de mediu pentru perioadele de construcție, funcționare și refacere a amplasamentului, se va face prin identificarea şi caracterizarea surselor de poluanţi pentru fiecare factor de mediu cu stabilirea măsurilor de evitare, reducere sau ameliorare a impactului produs pentru realizarea/funcţionarea proiectului pe componente de mediu:
* impactul proiectului asupra factorului de mediu apă: se vor preciza măsurile şi dotările de protecţie pentru a nu afecta calitatea apelor de suprafaţă şi nici pe cele subterane;
* impactul proiectului asupra factorului de mediu sol: lucrările şi dotările pentru protecţia solului şi a subsolului, etc.;
* impactul proiectului asupra factorului de mediu aer: nivelul de poluare al aerului ambiental în zona de construire/funcţionare a proiectului; impactul datorat intensificării traficului în timpul lucrărilor de extindere a cuvetei iazului; calitatea aerului la nivel local inclusiv schimbări climatice şi diminuarea stratului de ozon;
* impactul proiectului asupra factorului de mediu zgomot şi vibraţii: sursele de zgomot şi vibraţii; amenajările şi dotările pentru protecţia împotriva zgomotului şi vibraţiilor de la instalaţii utilizate, cât şi datorită intensificării traficului;
* modul în care proiectul ar putea să afecteze resursele la nivel local;
* impactul proiectului asupra biodiversității: tipuri de impact, perioadele de manifestarea a impactului, durata, estimarea intensității impactului asupra obiectivelor de conservare ale ariei naturale protejate ROSCI0363 Râul Moldova între Oniceni și Mitești, măsuri de reducere a impactului;
1. Gestionarea deşeurilor generate: prezentarea tuturor tipurilor şi cantităţilor de deşeuri generate pe amplasament şi modul de gospodărire a acestora;
2. Descrierea măsurilor/dotărilor de prevenire şi combatere a poluărilor accidentale şi de prevenire şi stingerea incendiilor;
3. Evaluarea situaţiilor de risc (catastrofe naturale, accidente tehnice majore, etc.) şi măsurile ce vor fi adoptate pentru prevenirea si reducerea consecinţelor acestor situații;
4. Condiţii care trebuie respectate în timpul realizării proiectului, în timpul exploatării şi în timpul închiderii, dezafectării, refacerii mediului şi postînchidere.

**Studiul de Evaluare Adecvată va analiza şi descrie în detaliu următoarele aspecte:**

1. Amplasamentul proiectului: suprafețe, folosința actuală şi planificată a terenului aferent proiectului, folosinţa actuală a terenurilor învecinate, relația proiectului cu alte proiecte/activităţi existente, sau propuse în zonă; alte activităţi sau proiecte care pot apărea ca urmare a implementării proiectului propus; identificarea arealelor posibil afectate de proiect având în vedere folosința actuală a terenului; căi noi de acces sau schimbări ale celor existente;
2. Descrierea proiectului: date referitoare la mărimea proiectului, flux tehnologic; servicii suplimentare generate de implementarea proiectului; durata etapelor proiectului; modificări fizice care rezultă din implementarea proiectului; resurse naturale care vor fi utilizate; justificarea implementării proiectului;
3. Prezentarea emisiilor şi deșeurilor generate de proiect şi modalitatea de eliminare a acestora pentru perioada de extindere a cuvetei iazului și în timpul funcționării amenajării piscicole, se va face prin identificarea şi caracterizarea surselor de poluanţi pentru fiecare factor de mediu cu stabilirea măsurilor de evitare, reducere sau ameliorare a impactului produs pentru realizarea/funcţionarea proiectului pe componente de mediu:
* impactul proiectului asupra factorului de mediu apă: se vor preciza măsurile şi dotările de protecţie pentru a nu afecta calitatea apelor de suprafaţă şi subterane;
* impactul proiectului asupra factorului de mediu sol: lucrările şi dotările pentru protecţia solului şi a subsolului, etc.;
* impactul proiectului asupra factorului de mediu aer: nivelul de poluare al aerului ambiental în zona de construire/funcţionare a proiectului; impactul datorat intensificării traficului în timpul lucrărilor de realizare a cuvtei; calitatea aerului la nivel local inclusiv schimbări climatice şi diminuarea stratului de ozon;
* impactul proiectului asupra factorului de mediu zgomot şi vibraţii: sursele de zgomot şi vibraţii; amenajările şi dotările pentru protecţia împotriva zgomotului şi vibraţiilor de la instalaţii utilizate, cât şi din cauza intensificării traficului;
* gestionarea deşeurilor generate: prezentarea tuturor tipurilor şi cantităţilor de deşeuri generate pe amplasament şi modul de gospodărire a acestora.
1. Informaţii privind aria naturală protejată de interes comunitar afectată de implementarea proiectului propus: descrierea ROSCI0363 Râul Moldova între Oniceni și Mitești, obiectivele, statutul de conservare al speciilor de interes comunitar, structura şi dinamica populaţiilor de specii posibil a fi afectate de implementarea proiectului; date despre prezenţa, localizarea, populaţia şi ecologia speciilor prezente pe suprafaţa şi în imediata vecinătate a proiectului, menţionate în formularul standard al Sitului Natura 2000 ROSCI0363 Râul Moldova între Oniceni și Mitești; relațiile structurale și funcționale care creează și mențin integritatea ROSCI0363 Râul Moldova între Oniceni și Mitești; descrierea stării de conservare a ROSCI0363 Râul Moldova între Oniceni și Mitești; relația cu ROSCI0363 Râul Moldova între Oniceni și Mitești cu ariile nturale învecinate.
2. Evaluarea categoriilor de impact estimate pe care proiectul analizat îl are asupra obiectivelor de conservare a ROSCI0363 Râul Moldova între Oniceni și Mitești, respectiv impactul direct, indirect, pe termen scurt, pe termen lung, a impactului cumulativ, pentru faza de construcție, operare și dezafectare; evaluarea impactului fără a lua în considerare măsurile de reducere a impactului, evaluarea impactului rezidual;
3. Măsurile de reducere a impactului.
4. Prezentarea alternativelor analizate.

**Cu deosebită considerație,**

**Zaharia Lăcrămioara Gabriela**

**Elaborator studii protecția mediului**